Laura Branigan

Laura Ann Branigan (født 3. juli 1952 i Mount Kisco, New York, død 26. august 2004 i Long Island, USA) var en amerikansk sanger og låtskriver. Hun var også skuespiller. 

I USA er hun kjent for sin hit «Gloria» fra 1982 og i Europa for singelen «Self Control» som oppnådde en førsteplass på flere hitlister. Andre kjente sanger med henne er «Solitaire», og ytterligere en sang som tok en førsteplass på hitlistene, «How Am I Supposed to Live Without You». Andre hits var «The Lucky One» (1984), «Ti Amo» (1984), «Spanish Eddie» (1985) og «Shattered Glass» (1987).

Branigan skrev også sanger for flere spillefilmer og fjernsynsfilmer, inkludert den prisvinnende filmen Flashdance (1994), og har også hatt flere sanger i videospillet Grand Theft Auto. Hennes kjenningsang «Gloria» holdt seg på den amerikanske spillelisten Billboard Hot 100 i hele 36 uker, på den tiden en rekord for en kvinnelig sanger. 

Branigan døde hjemme på Long Island i New York i 2004 grunnet en tidligere ikke oppdaget hjernesvulst.

Utgivelser 
 Branigan (1982) US #34
 Branigan 2 (1983) US #29
 Self Control (1984) US #23, UK #16, Norge #3
 Hold Me (1985) US #71, UK #64, Norge #12
 Touch (1987) US #87
 Laura Branigan (1990) US #133
 Over My Heart (1993)

Referanser

Eksterne lenker   
 
 
 

Sangere fra USA
Personer fra Mount Kisco